עונת 2009/2010 ב-NBA

**עונת 2009/2010** היא העונה ה-64 של ליגת ה-NBA. העונה הסתיימה כשלוס אנג'לס לייקרס זכתה בתואר האליפות ה-16 שלה והשני ברציפות לאחר שניצחה בסדרת הגמר את בוסטון סלטיקס בתוצאה 3–4. קובי בראיינט זכה בתואר ה-MVP של סדרת הגמר בפעם השנייה ברציפות לאחר שקלע 28.6 נקודות והוריד 8.0 ריבאונדים בממוצע למשחק. ל-MVP של העונה הסדירה נבחר לברון ג'יימס מקליבלנד קאבלירס שהעמיד ממוצעים של 29.7 נקודות, 7.3 ריבאונדים ו-8.6 אסיסטים למשחק לאורך העונה והוביל את קבוצתו למאזן הטוב בליגה (61-21).

בעונה זו שיחק עומרי כספי במדי סקרמנטו קינגס ובכך הפך לשחקן הישראלי הראשון בליגת ה-NBA. כמו כן יונאס ירבקו השוודי והאשים ת'אביט הטנזני יצגו לראשונה את מדינתם ב-NBA.

ב-6 בינואר 2010 הושעה גילברט ארינאס מוושינגטון ויזארדס לזמן בלתי מוגבל בשל נשיאת אקדח בחדר ההלבשה של קבוצתו. דיווחים ציינו כי ארינאס הסתכסך עם חברו לקבוצה ג'באריס קריטנטון בעקבות חוב הימורים, וכי גם קריטנטון הכניס אקדח לחדר ההלבשה. ב-27 בינואר השעתה ליגת ה-NBA את גילברט ארינאס וג'באריס קריטנטון עד סיום העונה. שני השחקנים הפרו את חוקי הליגה וחוקי העיר וושינגטון האוסרים על נשיאת נשק חם מחוץ לבית וללא רישיון נשק. כחמש שנים מאוחר יותר, ב-29 באפריל 2015, הודה קריטנטון באשמת הריגה שביצע בשנת 2011, ונשלח לכלא ל-23 שנה.

## דראפט 2009

הדראפט בשנה זו התקיים ב-25 ביוני 2009 במדיסון סקוור גארדן, אולמה של ניו יורק ניקס. לוס אנג'לס קליפרס שזכו בבחירה הראשונה בדראפט, בחרו במקום הראשון את בלייק גריפין מאוניברסיטת אוקלהומה. אף על פי כן, הוא לא שיחק בעונת 2009/2010 עקב פציעה וניתוח בברכו. האשים ת'אביט מאוניברסיטת קונטיקט נבחר במקום השני בדראפט על ידי ממפיס גריזליס, ובכך הפך לשחקן הטנזני הראשון שמשחק ב-NBA. ג'יימס הארדן מאוניברסיטת המדינה של אריזונה נבחר במקום השלישי על ידי אוקלהומה סיטי ת'אנדר, ובכך הפך לבחירה הראשונה בדראפט של המועדון מאז המעבר מסיאטל לאוקלהומה סיטי. טייריק אוונס נבחר במקום הרביעי על ידי סקרמנטו קינגס, וסיום העונה זכה בתואר רוקי השנה ב-NBA. במקום ה-23 בדראפט נבחר עומרי כספי, שהפך בכך לישראלי הראשון שנבחר בסיבוב הראשון בדראפט ומשחק ב-NBA. שחקנים בולטים אחרים שנבחרו בדראפט 2009 כוללים את ריקי רוביו (בחירה חמישית), סטפן קרי שזכה בתואר ה-MVP של העונה הסדירה בעונת 2014/2015 ובעונת 2015/2016 (7), דמאר דרוזן (9), ברנדון ג'נינגס (10), ג'רלד הנדרסון (12), ג'רו הולידיי (17), טיי לוסון (18), ג'ף טיג (19), דארן קוליסון (21), טאג' גיבסון (26), דמארה קארול (27), פטריק בוורלי (42), דני גרין (46) ופאטי מילס (55).

## חילופי מאמנים

## אולסטאר
סוף שבוע האולסטאר של שנת 2010 נערך במגרשה הביתי של דאלאס קאובויס מליגת ה-NFL, אצטדיון קאובויס שבארלינגטון, טקסס. האירוע החל ב-12 בפברואר 2010 והסתיים במשחק האולסטאר ב-14 בפברואר.

המאמנים במשחק האולסטאר היו סטן ואן גנדי מאורלנדו מג'יק המזרחית וג'ורג' קארל מדנוור נאגטס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל לברון ג'יימס מקליבלנד קאבלירס שקיבל 2,549,693 קולות. במשחק עצמו ניצחה קבוצת המזרח בתוצאה 139–141. בפרס ה-MVP של משחק האולסטאר זכה דוויין וייד ממיאמי היט לאחר שקלע 28 נקודות וחילק 11 אסיסטים במשחק. את קלעי קבוצת המערב הוביל כרמלו אנתוני מדנוור נאגטס עם 27 נקודות.

חמישיית המזרח כללה את דוויין וייד, לברון ג'יימס, קווין גארנט, דווייט הווארד וג'ו ג'ונסון, שהחליף את אלן אייברסון שנעדר מסיבות אישיות. חמישיית המערב כללה את סטיב נאש, כרמלו אנתוני, אמארה סטודמאייר, טים דאנקן ודירק נוביצקי, שהחליף את קובי בראיינט הפצוע.

## העונה הסדירה

*כוכבית מסמנת קבוצה שסיימה ראשונה בבית שלה.

### מובילי הקטגוריות הסטטיסטיות
[ממוזער|שמאל|220px|[קווין דוראנט, מלך הסלים של העונה עם 30.1 נקודות למשחק]]

### שיאים למשחק

## פרסים
[ממוזער|שמאל|170px|[לברון ג'יימס ה-MVP של העונה הסדירה]]
* **[[MVP של העונה הסדירה ב-NBA|MVP של העונה הסדירה]]** - לברון ג'יימס, קליבלנד קאבלירס
* **[[שחקן ההגנה של העונה ב-NBA|שחקן ההגנה של העונה]]** - דווייט הווארד, אורלנדו מג'יק
* **[[רוקי השנה ב-NBA|רוקי העונה]]** - טייריק אוונס, סקרמנטו קינגס
* **[[השחקן השישי של העונה ב-NBA|השחקן השישי של העונה]]** - ג'מאל קרופורד, אטלנטה הוקס
* **[[השחקן המשתפר של העונה ב-NBA|השחקן המשתפר של העונה]]** - ארון ברוקס, יוסטון רוקטס
* **[[מאמן השנה ב-NBA|מאמן העונה]]** - סקוט ברוקס, אוקלהומה סיטי ת'אנדר
* **[[מנהל השנה ב-NBA|מנהל העונה]]** - ג'ון האמונד, מילווקי באקס
* **[[פרס הספורטיביות של ה-NBA|פרס הספורטיביות]]** - גרנט היל, פיניקס סאנס
* **[[פרס האזרחות על שם ג'יי. וולטר קנדי|פרס האזרחות]]** - סמואל דלמברט, פילדלפיה 76'

### פרסים עונתיים

## פלייאוף 2010
**סגל האלופה, [[לוס אנג'לס לייקרס]]:** קובי בראיינט, פאו גאסול, רון ארטסט, דרק פישר, למאר אודום, אנדרו ביינום, שאנון בראון, ג'ורדן פארמאר, לוק וולטון, סאשה וויאצ'יץ', ג'וש פאוול, אדם מוריסון ודי. ג'יי. בנגה.**[[מאמן|מאמן ראשי]]:** פיל ג'קסון.

## קישורים חיצוניים

## הערות שוליים

2009/2010
NBA
NBA
קטגוריה:2009 בארצות הברית
קטגוריה:2010 בארצות הברית
קטגוריה:2010 בקנדה